**Bilag 15 - Opsamling fra 2 dialogmøder og 3 borgermøder**

**Tematikker fra dialogmøder d. 4. oktober og d. 25. oktober 2022**

Bestyrelserne fra dagtilbud og skoler er optaget af:

* Mangler visioner for kommunens skoler og dagtilbud
  + Visioner for trivsel, fagligt niveau, udvikling af kvalitet.
* Langsigtede og holdbare løsninger
  + Langsigtede løsninger så vi ikke står i samme situation om fire år.
  + De mindre distrikter kan ikke holde til at være i spil, hver gang der skal ske ændringer.
  + Tænk i ”fødekæder” – sammenhæng i børnenes liv.
* Kvalitet for skoler og dagtilbud
  + Trivsel og tryghed
  + Udvikling af personale – både i forhold til kompetente medarbejde og fastholde/rekruttering.
  + Gode fysiske rammer
  + Pasning i nærmiljø= værdi i børnefællesskaber
  + Nok hænder/godt nærvær (normeringer)
  + Tid (forberedelse, relationer)
* Betydning for påvirkede lokalområder
  + Bosætning, attraktive boligområder
  + Fritidslivet
  + Sammenhæng i familielivet
  + Den røde tråd for børnelivet
  + Afstande og transporttider
* Kapacitetsudfordringer
  + Har vi plads til alle børn?
* Fleksibilitet og frivillighedsprincip
  + Fastholdes i forhold til pladsanvisning og udflyttertilbud
* Sårbare børn og familier – husker vi dem i denne proces?
* Fokus på ledelse og læringsmiljøer
  + Pædagogfaglig ledelse af dagtilbud
  + Synlig ledelse, der er tilstede i praksis

**Tematikker fra borgermøde d. 31. oktober, 2. november og 3. november**

**Borgerne har ytret bekymring om:**

* Manglende visioner for kvaliteten for kommunens skoler og dagtilbud
* At løsninger ikke er langsigtede og holdbare
* Afvikling i stedet for udvikling af kommunens mindre distrikter
  + Foreningslivet dør.
  + Ingen ”fødekæder”
  + Folk flytter – enten bopæl eller vælger private tilbud.
* Kvalitet i de mindre enheder tænkes ikke ind
  + Hvordan rummes det enkelte barn i en større enhed?
  + Anden mulighed for at sikre trivsel og mobbefri kulturer i de mindre enheder
  + Tryghed
* Vigtigheden af et tilbud til kommunens yngste borgere i lokalområdet  
  Hvorfor lukke børnehuse, hvis der er kapacitetsudfordringer?
* Tilgængeligt data
  + Upræcise prognoser og beregninger
  + Er børnene blevet hørt?
  + Trivselsdata?
  + Ønske om et bedre og grundigere forarbejde i forhold til løsningsforslag.
* Fokus på ledelse
* Tryghed for børn og forældre i overgangen til det nye.

**Indkomne forslag/opmærksomheder – Idékassen:**

**Vedrørende dagtilbud:**

* De nye børnehuse/institutioner I vil lave som ”opsamling” fra de, der lukkes – er det tænkt som aldersintegrerede institutioner eller ”kun” børnehaver?
* Børn har brug for tid. Børn har brug for nærhed. Det viser alle nye undersøgelser. Hvorfor satser NFK ikke på at få flere mindre institutioner i stedet for alle de store institutioner = langsigtet investering.
* Hvordan vil I sikre kvalitet og trivsel for mindre børn, som ikke kan rumme mange børn, hvis I lukker de små institutioner?
* Hvem tror I er interesseret i at lægge deres dyrebareste guld i en ”bus-børnehave”? Det er ikke den nærhed, der er brug for.

**Vedrørende skole:**

* Er der sat penge af til udvidet åbningstider i SFO, for børn der kommer fra Hårslev, hvis skolen lukker? Vi er mange forældre, der møder i Odense mm. kl. 7 og ikke kan nå at aflevere og komme på arbejde til tiden. Og hvad gør det for børnene, at de ikke ser os forældre?
* Hvorfor kan skolebussen ikke køre fra byen til landet? Hvorfor skal børn fra landet til byen? Vend skolebussen.
* Kan man gøre brug af frivillige i skolerne, f.eks pensionister eller lign, der kan støtte med tillæring af læse- og regnekundskaber i de mindre klasser og dermed frigøre ressourcer og tid, som de fagligt uddannede lærere kan bruge på mere kvalitet i undervisningen?
* Bevar afdeling Kongslund
* Brug afdeling Kongslund som ”praktik-skole” for mellemformsbørn
* Kongslund er KVALITET. Kongslund er inklusion. Kongslund er høj faglighed.
* Kan kortere skoledag betyde bedre kvalitet? Og bedre økonomi = besparelse.
* Undersøgelser viser at synlig ledelse er vigtig for trivslen for både børn, forældre og personale. Det bliver svært ved disse få distrikter

**Overordnet for kommunen:**

* Hvad gør I for at tiltrække børnefamilier fra f.eks. Odense Kommune?
* Husk vi har energi til meget mere…vil ikke kun brok på borgermøde.
* I beregning af børnetal fremover bør indtænkes:
  + Hvor har kommunen planlagt udstykning af byggegrunde? (= børnefamilier + stigende børnetal) Tænk også det ind, når I fremover planlægger, hvor der skal udstykkes + styrkes lokalområder.
  + Tænk ind om NFK planlægger byggeri af seniorhuse + ældreboliger samt disse planlægges.
  + Indtænk at der ifm. tilbud om senior/ældreboliger sker fraflytning fra landområde af ældre + tilflytning af unge børnefamilier til landområdet.
  + Har I kigget på trivselsundersøgelser (både børn-forældre og personale) i diverse institutioner?
  + Forslag om at koordinere masterplaner + visioner for at lave langtidsholdbare løsninger både når det gælder byggemodning/bosætning, lav-energihuse, senior/ældreboliger og plejehjem i NFK.